ମୁମ୍ୱାଇ, ୧୯/୦୧ଃ କରୋନା ସମୟରେ ଗରିବଙ୍କୁ ସାହାଯ୍ୟ କରି ଚର୍ଚ୍ଚାକୁ ଆସିଥିବା ବଲିଉଡ୍ କଳାକାର ସୋନୁ ସୁଦ୍ଙ୍କ ପୁଣି ଏକ ଭିଡିଓ ଭାଇରାଲ୍ ହୋଇଛି । ଏଥିରେ ଆପଣ ତାଙ୍କୁ ଜଣେ ଦରଜୀ ହିସାବରେ ଦେଖିବାକୁ ପାଇବେ। ଏହି ଭିଡିଓଟିକୁ ସେ ନିଜ ଟ୍ୱିଟର୍ ଆକାଉଣ୍ଟରେ ସେୟାର କରିଛନ୍ତି । ଏଥିରେ ସୋନୁ ସୁଦ୍ ଟେଲର୍ ସପ୍ ନାମରେ ଏକ ସିଲେଇ ଦୋକାନ ଖୋଲିଥିବା କହିଛନ୍ତି ।
ଏହି ଭିଡିଓଟି ସେୟାର କରିବା ପରେ ଇଣ୍ଟରନେଟ୍ରେ ଖୁବ୍ ଭାଇରାଲ୍ ହେବାରେ ଲାଗିଛି । ସୋନୁ ସୁଦ୍ ସିଲେଇ ମେସିନରେ କପଡ଼ା ସିଲେଇ କରୁଛନ୍ତି। ଏକ ପ୍ୟାଣ୍ଟକୁ ସିଲେଇଇ କରି ସେ କଇଁଚିରେ ସୁତାକୁ କାଟୁଥିବା ଭିଡିଓରେ ଦେଖିବାକୁ ମିଳିଛି।
ସେ ମଜାଳିଆ ଢଙ୍ଗରେ କହିଛନ୍ତି ଯେ, ଏଠାରେ ମାଗଣାରେ ଯେ କୌଣସି ବ୍ୟକ୍ତି ନିଜ କପଡ଼ାକୁ ସିଲେଇଇ କରି ପାରିବେ। ସେ ନିଜକୁ ଟ୍ରୋଲ୍ କରି ଏହି ଟ୍ୱିଟ୍ର କ୍ୟାପସନ୍ରେ ଲେଖିଛନ୍ତି ଯେ, ତାଙ୍କ ଦକ୍ଷତାରେ କୌଣସି ଗ୍ୟାରେଣ୍ଟି ନାହିଁ।
ତେବେ ଏହି ଭିଡିଓଟି ସୋସିଆଲ୍ ମିଡିଆରେ ସେୟାର ହେବା ପରେ ଲୋକେ ବେଶ୍ ପସନ୍ଦ କରିଥିବା ଜଣା ପଡ଼ିଛି । ଏହାକୁ ପାଖାପାଖି ୫୩ ହଜାରରୁ ଅଧିକ ଲୋକ ଦେଖି ସାରିଥିବା ବେଳେ ୪ ହଜାରରୁ ଅଧିକ ଲୋକ ରି-ଟ୍ୱିଟ୍ କରିଛନ୍ତି।
